หุ้นดาวโจนส์ปิดพุ่ง 106.29 จุด
ดัชนีดาวโจนส์ตลาดหุ้นนิวยอร์กปิดพุ่งขึ้น106.29 จุด ข้อมูลเศรษฐกิจสหรัฐสดใส ด้านน้ำมัน ปรับขึ้น 0.86 ดอลล์ปิดที่ 95.01 ดอลลาร์ต่อบาร์เรล
29 พ.ค. 2556

ดัชนีดาวโจนส์ตลาดหุ้นนิวยอร์กปิดพุ่งขึ้น106.29 จุด ข้อมูลเศรษฐกิจสหรัฐสดใส ด้านน้ำมัน ปรับขึ้น 0.86 ดอลล์ปิดที่ 95.01 ดอลลาร์ต่อบาร์เรล
ดัชนีเฉลี่ยอุตสาหกรรมดาวโจนส์พุ่งขึ้น 106.29 จุด หรือ 0.69% ปิดที่ 15,409.39 จุด ดัชนี S&amp;P 500 เพิ่มขึ้น 10.46 จุด หรือ 0.63% ปิดที่ 1,660.06 จุด และดัชนี Nasdaq เพิ่มขึ้น 29.75 จุด หรือ 0.86% ปิดที่ 3,488.89 จุด
ตลาดหุ้นนิวยอร์กพุ่งขึ้นขานรับข้อมูลเศรษฐกิจของสหรัฐ โดยในช่วงค่ำวานนี้ตามเวลาไทย สแตนดาร์ด แอนด์ พัวร์/เคส ชิลเลอร์เปิดเผยว่า ดัชนีราคาบ้านในเดือนมีนาคมเพิ่มขึ้น 10.9% จากเดือนเดียวกันของปีที่แล้ว ซึ่งเป็นการเพิ่มขึ้นมากที่สุดเมื่อเทียบเป็นรายปีนับตั้งแต่เดือนเม.ย.2549 หรือในรอบ 7 ปี และเพิ่มขึ้นมากกว่าที่นักเศรษฐศาสตร์คาดว่าจะเพิ่มขึ้น 10.2% หลังจากที่เพิ่มขึ้น 9.4% ในเดือนก.พ บ่งชี้ว่าตลาดที่อยู่อาศัยฟื้นตัวแข็งแกร่งขึ้น
ด้าน สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม เพิ่มขึ้น 86 เซ็นต์ ปิดที่ 95.01 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.61 ดอลลาร์ ปิดที่ 104.23 ดอลลาร์ต่อบาร์เรล